Ρίμπινσκ

Το Ρίμπινσκ () είναι πόλη της Ευρωπαϊκής Ρωσίας, στο Όμπλαστ του Γιαροσλάβλ. Ο πληθυσμός του Ρίμπινσκ το 2021 ήτανЧисленность постоянного населения Российской Федерации по муниципальным образованиям на 1 января 2021 года — М.: Росстат, 2021 177.295 κάτοικοι έναντι 251.442 κατοίκων στην τελευταία σοβιετική απογραφή, το 1989. Είναι η δεύτερη σε πληθυσμό πόλη στην Περιφέρεια (όμπλαστ) του Γιαροσλάβλ. Η πόλη είναι κτισμένη σε υψόμετρο περί τα 100 μέτρα πάνω από την επιφάνεια της θάλασσας, στις όχθες του μεγάλου ποταμού Βόλγα, στην τοποθεσία της συμβολής του με τον παραπόταμό του Σεκσνά. Απέχει 267 χιλιόμετρα βόρεια-βορειοανατολικά από τη Μόσχα.

Ιστορικά σημαντικός κόμβος μεταφορτώσεως πλοίων και εμπορίου στον άνω Βόλγα, το Ρίμπινσκ επεκτάθηκε γρήγορα μετά το άνοιγμα της πλωτής οδού Βίσνι Βολοτσιόκ και ανακηρύχθηκε «πόλη» το 1777. Στη σοβιετική εποχή εξελίχθηκε σε βιομηχανικό κέντρο και ποτάμιο λιμάνι της ενδοχώρας που σχετίσθηκε με τη δημιουργία της ομώνυμης τεχνητής λίμνης (ταμιευτήρα) του Ρίμπινσκ. Η πόλη είναι γνωστή για την εμπορική αρχιτεκτονική του 19ου αιώνα κατά μήκος του αναχώματος του Βόλγα και μερικές φορές περιλαμβάνεται στα εκτεταμένα δρομολόγια του Χρυσού Δαχτυλιδιού της Ρωσίας. Το Ρίμπινσκ άλλαξε πολλά ονόματα κατά τη διάρκεια της ιστορίας του: Ουστ-Σέκσνα (έως το 1504), Ρίμπναγια Σλομπόντα (έως το 1777), Στσερμπάκοφ (1946-1957) και Αντρόποφ (1984-1989).

Ιστορία
 Οι απαρχές 
Το Ρίμπινσκ είναι ένας από τους παλαιότερους σλαβικούς οικισμούς πάνω στον Βόλγα: Καταγράφεται για πρώτη φορά το 1071 με την ονομασία Ουστ-Σέκσνα, που σημαίνει «στόμιο του Σέκσνα». Τότε αποτελούσε περιφερειακό κέντρο χειροτεχνίας και κατασκευής μεταλλικών ειδών, αλλά και εμπορίου. Στα μέσα του 13ου αιώνα η Ουστ-Σέκσνα καταστράφηκε από τους εισβολείς Μογγόλους. Στους επόμενους αιώνες ο οικισμός αναφερόταν εναλλακτικά είτε ως Ουστ-Σέκσνα, είτε ως Ρίμπανσκ. Από το 1504 ταυτοποιείται σε έγγραφα ως Ρίμπναγια Σλομπόντα (σε ελεύθερη μετάφραση «ελεύθερο ψαροχώρι»). Η ονομασία εξηγείται από το γεγονός ότι ο οικισμός προμήθευε τη μοσχοβίτικη βασιλική αυλή με εκλεκτούς οξύρρυγχους. Τον 17ο αιώνα, όταν κεφαλαιοποιούσε το εμπόριο της Εταιρείας της Μοσχοβίας με τη Δυτική Ευρώπη, ήταν αρκετά πλούσια κοινότητα, ώστε να χτίσει αρκετές πέτρινες εκκλησιές, από τις οποίες μόνο μία σώζεται μέχρι σήμερα. Πιο παλιά αρχιτεκτονική μπορεί να βρεθεί στα γειτονικά μέρη, συμπεριλαμβανομένου του ιερού της οικογένειας Ουσακόφ (στο Νησί των Θεοφανείων).

 Τα «χρυσά» χρόνια 
Τον 18ο αιώνα, ο οικισμός συνέχισε να ευδοκιμεί από το εμπόριο του Βόλγα. Η Μεγάλη Αικατερίνη του παρεχώρησε δικαιώματα δήμου και τον μετονόμασε σε Ρίμπινσκ. Εκεί τα φορτία επαναφορτώνονταν από τα μεγάλα πλοία του Βόλγα σε μικρότερα σκάφη, ικανά να πλέουν στο αβαθές σύστημα καναλιών Μαριίνσκ, το οποίο συνδέει τη ρωσική ενδοχώρα με τη Βαλτική Θάλασσα. Με πληθυσμό τότε 7.000 κατοίκων, η πόλη φιλοξενούσε καθημερινά έως και 170.000 ναυτικούς και έως και 2.000 ποταμόπλοια. Κατά συνέπεια, το τοπικό ποτάμιο λιμάνι έγινε γνωστό ως η «πρωτεύουσα των φορτηγίδων».

Το πιο εμφανές τοπόσημο της πόλεως, ο Νεοκλασικός Καθεδρικός Ναός της Μεταμορφώσεως του Σωτήρος, ανεγέρθηκε στην όχθη του ποταμού Βόλγα από το 1838 έως το 1851. Κτίστηκε σε σχέδιο που είχε ετοιμάσει ο κοσμήτορας της Αυτοκρατορικής Ακαδημίας Τεχνών Αβραάμ Μέλνικοφ, για τον Καθεδρικό Ναό του Αγίου Ισαακίου στην Αγία Πετρούπολη. Αφού ο Μέλνικοφ έχασε τον διαγωνισμό για το έργο του Ναού του Αγίου Ισαακίου από τον Ωγκύστ ντε Μονφεράν, πούλησε το μεγαλειώδες σχέδιό του στις δημοτικές αρχές του Ρίμπινσκ. Ως εμπορική πρωτεύουσα του άνω ρου του Βόλγα, η πόλη προσείλκυε μεγάλους αριθμούς αλλοδαπών, οι οποίοι έκτισαν και λουθηρανικό ναό, καθώς και επιβλητικό Ρωμαιοκαθολικό καθεδρικό, που λεγόταν ότι ήταν ο υψηλότερος ναός επί του Βόλγα. Σήμερα εξάλλου υπάρχει στην πόλη το Μουσείο της Οικογενείας Νομπέλ, που τεκμηριώνει την επιχειρηματική δράση αυτής της εξέχουσας σουηδικής οικογένειας εντός της Ρωσικής Αυτοκρατορίας.

Τον 20ό αιώνα οι Ρωσοεβραίοι και μετέπειτα Αμερικανοί μεγιστάνες της κινηματογράφου Νίκολας Σενκ και Τζόζεφ Σενκ γεννήθηκαν στο Ρίμπινσκ, όπου σώζεται επίσης μεγαλοπρεπές μέγαρο του 18ου αιώνα που ανήκε στην Οικογένεια Μιχάλκοφ, της οποίας γνωστοί σημερινοί απόγονοι είναι και οι Σεργκέι Μιχαλκόφ, Νικήτα Μιχαλκόφ και Αντρέι Κοντσαλόφσκι.

 «Αδελφοποιημένες» πόλεις 
Το Ρίμπινσκ είναι «αδελφοποιημένη» με τις εξής τρεις πόλεις των ΗΠΑ:

 Κίνγκσπορτ του Τενεσί
 Μπρίστολ του Τενεσί
 Τζόνσον Σίτυ του Τενεσί

 Αξιοσημείωτα πρόσωπα 
Οι ακόλουθοι άνθρωποι μεταξύ άλλων γεννήθηκαν στο Ρίμπινσκ:

 Γκένριχ Γιαγκόντα, σοβιετικός στρατιωτικός και πολιτικός, επικεφαλής της NKVD
 Μπορίς Γκριγκόριεφ, Ρώσος ζωγράφος, γραφίστας και συγγραφέας.
 Αλεξέι Οβτσίνιν, κοσμοναύτης
 Οι προαναφερθέντες Αδελφοί Σενκ

Παραπομπές

Κατηγορία:Πόλεις του Όμπλαστ του Γιαροσλάβλ